《饮酒》
明代·李同芳

山扉悄无事，家酿复新香。
迟尔二三子，陶然醑一觞。
论心爱丘二，炙背阅年光。
雪积冰难解，冬残日乍长。
岁时鸟过目，身世雁随阳。
多谢高阳伴，同来入醉乡。

作者简介：苏州府昆山人，字济美，号晴原。万历八年进士，授刑部主事，累官广东按察使，所至有惠政。擢副都御史，巡抚山东。曾自录生平善绩，著《视履类编》。